ແມ່ຍິງນະຄອນ ໂຮ່ຈີມິນແລະນະຄອນຫຼວງວຽງຈັນເພື່ອທະວີການຮ່ວມມືພັດທະນາ
ພິທີລົງນາມໃນບົດບັນທຶກຊ່ວຍຈຳ
ກ່ຽວກັບລາຍການຮ່ວມມືໄລຍະ 2016-2021
(ພາບ: phunuonline.com.vn)
ວັນທີ 20/10, ຢູ່ນະຄອນ ໂຮ່ຈີມິນ, ສະຫະພັນແມ່ຍິງນະຄອນ ໂຮ່ຈີມິນ ແລະ ສະຫະພັນແມ່ຍິງນະຄອນຫຼວງ ວຽງຈັນ, ໄດ້ລົງນາມໃນບົດບັນທຶກຊ່ວຍຈຳ ກ່ຽວກັບລາຍການຮ່ວມມືໄລຍະ 2016-2021. ສະຫະພັນແມ່ຍິງສອງທ້ອງຖີ່ນຈະຈັດຕັ້ງບັນດາຄະນະຜັດປ່ຽນກັນມາຢ້ຽມຢາມ, ແລກປ່ຽນບົດຮຽນໃນການເຄື່ອນໄຫວຂະບວນການສະຫະພັນນຳກັນ; ຕັ້ງໜ້າຊຸກຍູ້, ສ້າງເງື່ອນໄຂສະດວກເພື່ອໃຫ້ນັກທຸລະກິດຍິງ, ນັກປັນຍາຊົນຍິງສອງປະເທດພົບປະ, ແລກປ່ຽນບົດຮຽນເລີ່ມດຳເນີນອາຊີບ, ຜະລິດ, ດຳເນີນທຸລະກິດ, ຮ່ວມມື, ພົບປະແລກປ່ຽນວັດທະນະທຳນຳກັນ. ສອງຝ່າຍກໍ່ສົມທົບກັນຈັດຕັ້ງລາຍການພົບປະແລກປ່ຽນວັດທະນະທຳ ຫວຽດນາມ - ລາວ ຢູ່ນະຄອນ ໂຮ່ຈີມິນ. ຕາມແຜນການແລ້ວ, ສະຫະພັນແມ່ຍິງນະຄອນ ໂຮ່ຈີມິນ ຈະມອບຂອງຂວັນ 500 ພູດໃຫ້ສະມາຊິກແມ່ຍິງ, ແມ່ຍິງທີ່ປະສົບກັບຄວາມຫຍຸ້ງຍາກໃນ 9 ເມືອງຂອງນະຄອນຫຼວງ ວຽງຈັນ ແລະ ຊ່ວຍເຫຼືອເງິນ 200 ລ້ານດົ່ງເພື່ອໃຫ້ສະຫະພັນແມ່ຍິງນະຄອນຫຼວງ ວຽງຈັນ ໜູນຊ່ວຍທຶນສຶກສາ, ສອນວິຊາຊີບໃຫ້ພະນັກງານ, ສະມາຊິກສະຫະພັນແມ່ຍິງ, ນັກຮຽນ, ນັກສຶກສາປະສົບຄວາມຫຍຸ້ງຍາກ.
(ແຫຼ່ງຄັດຈາກ VOV)